PORT VILA, VANUATU (29 Okis 2017) –Ofisol opening blong wan niu tritmen fasiliti hemi bin tekem ples tete. Minista blong Infrastrakja Jotham Napat nao hemi openem fasiliti ia wetem Australian High Commissioner Jenny Da Rin, Port Vila Lord Mayo Ulrich Sumptom mo diarekta blong Asian Development Bank (ADB) Emma Veve. Tritmen fasiliti ia Gavmanblong Vanuatu mo Australia nao tufala I fandem, wetem $5 milianlon from ADB tru long Port Vila Urban Development Project (PVUDP). Tritmen fasiliti ia bambae hemi impruvum olgeta wota wei blong Port Vila mo bambae hemi givhan tu long helt blong olgeta pipol long Port Vila mo olgeta komuniti raon long hem. Niufala tritmen fasiliti ia hemi stap long Bouffa mo bambae hemi impruvum nao fasin blong manejem toti blong toilet. 8 lokol wokman oli bin bildimap tu pul blong olgeta toti wota ova long 12 manis. Tritmen fasiliti ia oli disaenem long wan wei we hemi mekem se hemi simpol mo jip blong ranem/opereitem. Australian High Commissioner Ms Din Rin hemi talem se ‘PVUDP hemi stap jenisim Port Vila, hemi impruvum laef blong fulap man, hemi mekem se olgeta rod oli sef, mo naoia wetem niufala tritmen fasiliti ia hemi impruvum nao helt blong olgeta we oli liv long Port Vila taem we hemi stap impruvum envaronmen mo olgeta wotwei blong taon.” Minista blong Infrastrakja Mr Jotham Napat, we tufala naoi tekem pat blong openem niu fasiliti ia I talem se “Gavman I luk save se wetem
hae namba blong populeisen naoia, I gat nid blong gat olgeta stret fasin blong karemaot toti mo tu i mas gat olgeta stret manejmen sistem blong mekem se yumi save go hed blong meintenem gud natural envaronmen blong yumi mo sem taem stap olsem wan taon we hemi klin mo helti. Blong ajivim hemia, hemi no isi. Tangkiu long yufala olgeta patna we tru long yufala nao yumi save gat wan kaen tritmen fasiliti olsem ia mo hemia hemi wan narafala step long divelopmen”
Ms Veve, wan long olgeta daerekta long ADB PasifikDipatmen I talem se ‘Fasiliti ia bambae hemi mekem se I gat wan sef mo stret fasin blong handelem mo
sakem olgeta toti blong toilet. Fasiliti ia hemi givhan tu long saed blong helt mo saniteisen wok we PVUDP hemi stap mekem olsem olgeta saniteisen fasilitli long olgeta komuniti mo olgeta polisi blong manejem toti blong toilet mo olgeta reguleisen we bambae oli givhan long laef blong olgeta we oli stap long Port Vila mop les kolosap.’ Fasiliti ia blong manejem olgeta toti blong toilet hemi pat long olgeta bigfala projek blong infrastrakja long Vanuatu we Port Vila Urban Development Project hemi stap karemaot. Wok blong opereitem fasiliti bambae hemi stat long 1 Septemba 2017.
tpi_Latn tpi_Latn tpi_Latn tpi_Latn